CELEX: 61982CC0037
Language: el
Date: 1982-07-15
Title: Προτάσεις του γενικού εισαγγελέα VerLoren van Themaat της 15ης Ιουλίου 1982. # Nederlandsch Bevrachtingskantoor BV κατά Inspecteur der Invoerrechten en Accijnzen, Άμστερνταμ. # Αίτηση για την έκδοση προδικαστικής αποφάσεως: Tariefcommissie - Κάτω Χώρες. # Κοινό δασμολόγιο - Προστατευτικές οθόνες χειρουργείου. # Υπόθεση 37/82.

ΠΡΟΤΆΣΕΙΣ ΤΟΫ ΓΕΝΙΚΟΫ ΕΙΣΑΓΓΕΛΈΩΣ
      PIETER VERLOREN VAN THEMAAT
      ΠΟΫ ΆΝΕΠΤΫΧΘΗΣΑΝ ΣΤίΣ 15 'ΙΟΥΛΊΟΥ 1982 (
            1
         )
      
         Κύριε πρόεδρε,
      
      
         Κύριοι δικαστές,
      
      Ἡ παρούσα υπόθεση έχει ὡς ἀντικείμενο τό ερώτημα κατά πόσον οἱ προστατευτικές ὀθόνες χειρουργείου, οἱ ὁποιες έχουν τήν σύνθεση πού ἀναφέρει τό παραπέμπον δικαστήριο, πρέπει νά υπαχθούν στην δασμολογική κλάση 30.04 ἡ στην κλάση 48.21 Δ τοῦ κοινού δασμολογίου, ὅπως αυτό ἐφηρμόζετο κατά τήν ὑπό κρίση περίοδο.
      Ή πρώτη ἀπό τίς δύο αυτές δασμολογικές κλάσεις περιλαμβάνει τους «βάμβακες, γάζες, ταινίες καί ἀνάλογα εἴδη (επιδέσμους, τσιρῶτα, σιναπισμούς κλπ.) εμπλουτισμένα ἤ ἐπικεκαλυμμένα μέ ουσίες φαρμακευτικάς ἡ τυποποιημένα διά τήν λιανική πώλησιν, διά φαρμακευτικούς ἡ χειρουργικούς σκοπούς, έτερα τῶν προϊόντων των ἀναφερομένων εις τήν σημείωσιν 3 τοῦ παρόντος κεφαλαίου (30)».
      Σύμφωνα μέ τήν δικογραφία, έχει ἀποδειχθεί ὅτι ἄν ἡ πρώτη αὐτή δασμολογική κλάση δέν έχει εφαρμογή, μόνο ἡ δεύτερη ὡς άνω δασμολογική κλάση δύναται νά ληφθεί ὑπ' ὄψη: «"Ετερα τεχνουργήματα ἐκ χαρτομάζης, χάρτου, χαρτονιού καί χαρτρβάμβακος, Δ. έτερα», ὅπως διατυπώνεται στόν κανονισμό 3000/79 τοῦ Συμβουλίου, της 20ης Δεκεμβρίου 1979, (JO L 342, τῆς 31ης Δεκεμβρίου 1979).
      Μόνο ἡ Ἐπιτροπή έχει καταθέσει γραπτές παρατηρήσεις. Συμμερίζομαι τήν άποψή της, σύμφωνα μέ τήν ὁποία, κατ' ἀντίθεση πρός τους βάμβακες, γάζες, ταινίες καί άλλα εἴδη, τά όποια ἡ Ἐπιτροπή ἀνέφερε σχετικώς, οἱ προστατευτικές ὀθόνες χειρουργείου, γιά τις όποιες πρόκειται στην υπόθεση αύτη, δέν χρησιμοποιοῦνται, ἐν πάση περιπτώσει, γιά νά διευκολύνουν την θεραπεία τῆς πληγῆς. Δέν εἶναι, επομένως, δυνατό νά θεωρηθούν ὡς προοριζόμενες γιά ιατρικούς σκοπούς.
      Πάντως, ὅπως ἀναγνωρίζει ἡ 'Επιτροπή, δέν είναι τόσο προφανές ὅτι οἱ επίδικες προστατευτικές ὀθόνες χειρουργείου δέν δύνανται νά θεωρηθούν ὡς «προοριζόμενες γιά χειρουργικούς σκοπούς». Κατά την γνώμη μου, αυτό δέν εἶναι καθόλου προφανές ἄν, σύμφωνα μέ τήν 'Επιτροπή, θεωρηθεί σχετικῶς ὡς ἀποφασιστικό στοιχείο τό γεγονός ὅτι πρέπει νά πρόκειται γιά εἴδη πού χρησιμοποιούνται κατ' ευθείαν στην χειρουργική καί ὄχι γιά εἴδη τά όποια χρησιμοποιούνται γιά εντελῶς διαφορετικούς σκοπούς, ὅπως ἡ βελτίωση τῆς υγιεινῆς. Διατυπώνοντας τό κριτήριο αυτό, ή 'Επιτροπή τονίζει μέ έμφαση ἕνα λόγο πού τό Tariefcommissie έχει δεχθεί ὡς ἀποφασιστικό σε μία ἀπόφαση προγενέστερη τῆς 20ής Σεπτεμβρίου 1976, ἀριθ. 11308 Τ, τήν ὁποία ἐξέδωσε σέ παρόμοια περίπτωση.
      Θεωρώ ὅτι τό κριτήριο αὐτό δέν εἶναι ἀποφασιστικό γιά τό ζήτημα πού μᾶς ἀπασχολεί, καί αυτό γιά δύο λόγους. Πρώτον, οἱ προστατευτικές ὀθόνες χειρουργείου, γιά τίς όποιες γίνεται λόγος ἐν προκειμένω, χρησιμοποιούνται ἀσφαλώς κατά τρόπο πολύ ἀμεσότερο κατά τήν διενέργεια τῆς ἐγχειρήσεως παρ' ὅ,τι οἱ συνήθεις ὀθόνες καί περικαλύμματα πού ἀνέφερε ἡ 'Επιτροπή. 'Αντίθετα πρός τίς συνήθεις ὀθόνες καί περικαλύμματα, κάθε προστατευτική ὀθόνη χειρουργείου εἶναι συσκευασμένη γιά μιά μόνο μεμονωμένη εγχείρηση. Ὑπό τήν έννοια αυτή, οἱ προστατευτικές οθόνες χειρουργείου εἶναι πράγματι συσκευασμένες γιά χειρουργικούς σκοπούς, ὅπως επιβάλλει ἡ διατύπωση τῆς δασμολογικής κλάσεως 30.04. Δεύτερον, οἱ επίδικες προστατευτικές ὀθόνες χειρουργείου δύνανται, τόσο λόγω συνθέσεως ὅσο καί λειτουργίας ή προορισμοῦ, νά καταταγοῦν ευκολότερα στην βασική έννοια «τῶν βαμβάκων, γαζῶν, ταινιών καί ἀναλόγων εἰδῶν» τῆς δασμολογικής κλάσεως 30.04, παρά οἱ ἀναφερόμενες συνήθεις ὀθόνες καί περικαλύμματα. Κατά τήν διάρκεια τῆς ἐγχειρήσεως χρησιμεύουν, μεταξύ άλλων, γιά νά ἀπορροφούν τό αἶμα, τίς επιβλαβείς οὐσίες καί τά υγρά, ὅπως ἐξ άλλου εδέχθη ἡ 'Επιτροπή κατά τήν ἐπ' ἀκροατηρίου συζήτηση. 'Αντίθετα πρός τήν 'Επιτροπή, θεωρώ ὅτι ἡ λειτουργία αύτη εἶναι κατά πολύ παρόμοια μέ εκείνη τῶν βαμβάκων, γαζῶν καί ταινιών μή ἐμποτισμένων ἡ επικαλυμμένων μέ φαρμακευτικές ουσίες, συσκευασμένων γιά χειρουργικούς σκοπούς (πού πρέπει νά διακριθούν ἀπό τους φαρμακευτικούς σκοπούς, οἱ ὁποιοι ἀναφέρονται χωριστά στην δασμολογική κλάση 30.04). Σχετικά, θεωρώ ἐξ 'ίσου μικρής σημασίας τό ὅτι ἡ 'Επιτροπή παραπέμπει στόν κανονισμό 1484/70, τῆς 24ης 'Ιουλίου 1970 (JO L 163, τῆς 25ης 'Ιουλίου 1970, σ. 19). Οἱ ἀπορροφητικές ὀθόνες πού ἀναφέρονται στόν κανονισμό αυτόν ὄχι μόνο δέν χρησιμεύουν, προφανώς, στην ἰατρική ἡ χειρουργική, ἀλλά ἐπί πλέον, ἄν ληφθεί ὑπ' ὄψη ἡ σύνθεση τους, καθόλου δέν δύνανται νά θεωρηθούν ὡς εἴδη συγγενή («ανάλογα») μέ βάμβακες, γάζες καί ταινίες.
      Τό επιχείρημα πού ἡ 'Επιτροπή συνήγαγε ὡς συμπέρασμα τῶν γραπτών τῆς παρατηρήσεων, ἀπό τόν κατάλογο τῶν εἰδῶν πού ἀπαριθμούνται στην σημείωση 3 τοῦ κεφαλαίου 30 τοῦ κοινού δασμολογίου, συνηγορεί μᾶλλον, κατά τήν γνώμη μου, υπέρ τῆς ἀπόψεως ὅτι οἱ προστατευτικές ὀθόνες χειρουργείου ὑπάγονται στην δασμολογική κλάση 30.04. Ή ἀπαρίθμηση στην σημείωση αυτή εἰδῶν ὅπως τά ἀποστειρωμένα παντοειδή χειρουργικά ράμματα, οἱ ἀποστειρωμένες λαμιναρίες, τά ἀποστειρωμένα αἱμοστατικά, ἀκόμη καί ἡ κονία γιά τήν σφράγιση ὀδόντων, συνεπάγεται πράγματι ευρεία ἑρμηνεία τῶν βασικών εννοιών τῆς δασμολογικής κλάσεως 30.04, καθ' ὅσον τά εἴδη αὐτά συγγενεύουν επίσης, ή ἀκόμη λιγότερο, ἀπό τήν σύνθεση τους καί τήν χρήση τους, μέ τους βάμβακες, γάζες καί ταινίες, παρά οἱ προστατευτικές ὀθόνες χειρουργείου.
      Παρά την ἀσαφή αύτη συγγένεια ἀπό πλευρᾶς συνθέσεως καί προορισμοῦ, ὁ νομοθέτης έκρινε ἀναγκαίο νά ἀποκλείσει ρητῶς ὅλα αυτά τά προϊόντα τῆς σημειώσεως 3 («τά» προϊόντα πού αναφέρονται στην σημείωση 3 τοῦ κεφαλαίου 30) ἀπό τήν δασμολογική κλάση 30.04, γιά νά τά κατατάξει σέ ἄλλη δασμολογική κλάση (ἐν προκειμένω τήν κλάση 30.05). Ἀπό αυτό προκύπτει σαφώς ὅτι ἡ δασμολογική κλάση 30.04 πρέπει, κατ' ἀρχήν, νά ἑρμηνευθεί ευρέως. Δέν θά πρέπει βεβαίως, ἀπό τήν ρητή εξαίρεση υπέρ άλλης δασμολογικής κλάσεως, τῶν προϊόντων αυτῶν, τά όποια προφανώς θεωρούνται, κατ' ἀρχήν επίσης, ὅτι εἶναι ἀνάλογα μέ «βάμβακες, γάζες καί ταινίες», νά συναχθεί τό συμπέρασμα ὅτι τά προϊόντα πού δέν ἀναφέρονται ρητώς στόν ἐν λόγω κατάλογο ἐξαιρέσεως, ἀλλά καλύπτονται επίσης ἀπό τους ὁρισμούς τῆς δασμολογικής κλάσεως 30.04, ὁρισμοί πού πρέπει προφανώς νά ἑρμηνευθοῦν ευρέως, πρέπει παραδόξως νά υπόκεινται στόν υψηλότερο συντελεστή τῆς κλάσεως 48.21 Δ. Κατά τήν ἐπ᾽ ἀκροατηρίου συζήτηση, ὁ εκπρόσωπος τῆς 'Επιτροπής προσεπάθησε νά μετριάσει τίς συνέπειες τῆς ρητής αυτής εξαιρέσεως, προβάλλοντας ὅτι ἡ εξαίρεση αυτή, πού προβλέπεται στην δασμολογική κλάση 30.04, ἦταν ἀναγκαία γιά τά ἀναφερόμενα στην σημείωση 3 προϊόντα, επειδή ὁρισμένα ἀπό αυτά, κυρίως τά αιμοστατικά πού ἀναφέρονται στό στοιχείο γ) καί οἱ θῆκες καί τά κυτία-φαρμακεῖα πλήρη μέ εἴδη χρήσιμα γιά τήν παροχή πρώτων βοηθειῶν, τά όποια ἀναφέρονται στό στοιχείο η), ήταν ἀνάλογα μέ βάμβακες, γάζες καί ταινίες. "Οπως ἡ εξαίρεση άφορᾶ «τά προϊόντα» καί ὄχι «ὁρισμένα προϊόντα» τῆς ἐν λόγω σημειώσεως, θεωρώ ὅτι τό επιχείρημα αυτό δέν δύναται νά γίνει δεκτό. Ή δασμολογική κλάση 30.04 ἀποκλείει σαφώς ὅλα τά προϊόντα πού ἀπαριθμοῦνται στην σημείωση 3 τῆς δασμολογικής αυτής κλάσεως.
      Μία σφαιρική σύγκριση τῆς φύσεως των προϊόντων πού κατατάσσονται στην δασμολογική κλάση 30.04 καί εκείνης τῶν προϊόντων πού κατατάσσονται στην δασμολογική κλάση 48.21 καταδεικνύει ἐξ άλλου ὅτι οἱ επίδικες προστατευτικές ὀθόνες χειρουργείου, τόσο ως πρός τήν σύνθεση ὅσο καί ὡς πρός τήν χρήση, εμφανίζουν στενότερη συγγένεια μέ τά προϊόντα τῆς πρώτης δασμολογικής κλάσεως, παρά μέ τά «ἕτέρα» προϊόντα τῆς δεύτερης δασμολογικής κλάσεως καί ὅτι ἡ πρώτη κλάση περιέχει, ἐπί πλέον, ένα σαφώς ειδικότερο ὁρισμό. Σύμφωνα μέ τόν γενικό κανόνα Α 3α) τοῦ κοινοῦ δασμολογίου (τοῦ ὁποίου ἡ τελευταία έκδοση, πού δέν έχει τροποποιηθεί ἐπί τοῦ σημείου αὐτοῦ, ἐδημοσιεύθη στην ΕΕ L 335, τῆς 23ης Νοεμβρίου 1981), πρέπει ἑπομένως νά εφαρμοσθεί ἐν προκειμένω ἡ δασμολογική κλάση 30.04, επειδή, γιά τους ἀναφερομένους λόγους, οἱ προστατευτικές ὀθόνες χειρουργείου δύνανται επίσης νά θεωρηθοῦν, έκτός ἀπό προϊόντα ἐκ χάρτου, ὡς «εἴδη ἀνάλογα... τυποποιημένα... γιά σκοπούς χειρουργικούς» ὑπό τήν έννοια τῆς τελευταίας δασμολογικῆς κλάσεως.
      Τέλος, μένει ἀκόμη νά εξετάσω ἄν άλλα επιχειρήματα, πού ἡ 'Επιτροπή προέβαλε μόνο στην ἐπ᾽ ἀκροατηρίου συζήτηση, θά ἠδύναντο νά επιβάλουν διαφορετικό ἐν προκειμένω συμπέρασμα. Μέ τήν ευκαιρία αύτη, ἡ Ἐπιτροπή διευκρίνισε τήν θέση της, υποστηρίζοντας ὅτι μόνο τά εἴδη πού ὁ χειρουργός χρησιμοποιεί σέ ἄμεση ἐπαφή μέ τήν πληγή δύνανται νά ὑπαχθοῦν στην δασμολογική κλάση 30.04, συμπεριλαμβανομένων καί τῶν εἰδων τά όποια χρησιμεύουν πρός κάλυψη τῆς πληγής μετά τήν επέμβαση. Δέχομαι ὅτι, πράγματι, πρόκειται στην περίπτωση αυτή γιά σαφές κριτήριο διακρίσεως σέ σχέση μέ τήν δασμολογική κλάση 48.21 Δ, τό όποιο ἐπί πλέον συμφωνεί πλήρως μέ τό κείμενο τῆς δασμολογικής κλάσεως 30.04. Λαμβάνοντας ὑπ᾽ ὄψη τους σκοπούς εμπορικῆς πολιτικής τῶν δασμολογικών κλάσεων, θεωρῶ, πάντως, ὅτι, έκτός τῶν ἄλλων επιχειρημάτων πού παρέθεσα, ἡ προσδιοριστική στενότερη συγγένεια πού, λόγω συνθέσεως καί προορισμοῦ, οἱ προστατευτικές ὀθόνες χειρουργείου εμφανίζουν μέ τά ἀναφερόμενα στην δασμολογική κλάση 30.04 μᾶλλον παρά μέ αυτά πού ἀναφέρονται στην δασμολογική κλάση 48.21 Δ. Δεδομένου ὅτι οἱ συνήθειες ὀθόνες, τά περικαλύμματα, τά χειρουργικά γάντια, οἱ μάσκες καί οἱ σκοῦφοι χρησιμεύουν σέ άλλη χρήση καί οὔτε αυτά εἶναι ἤ εἶναι ὀλιγότερο συσκευασμένα γιά την λιανική πώληση ἐν ὄψει μεμονωμένης χειρουργικῆς επεμβάσεως, τό συμπέρασμα αυτό δέν προδικάζει τήν δασμολογική κατάταξη τους.
      Ή νέα κλάση 48.21 Ζ Ι, γιά τήν ὁποία έγινε λόγος κατά τήν ἐπ᾽ ἀκροατηρίου συζήτηση (ἀντικείμενα χειρουργικῆς ιατρικῆς, ή υγειονομικῆς χρήσεως μή συσκευασμένα γιά τήν λιανικήν πώλησιν) καί πού ἐθε-σπίσθη μέ τόν κανονισμό (ΕΟΚ) 3002/81 τοῦ Συμβουλίου, τῆς 19ης Ὀκτωβρίου 1981 (ΕΕ L 301, τῆς 22ας 'Οκτωβρίου 1981, σ. 1), οὔτε αυτή δύναται νά ὁδηγήσει σέ διαφορετικό συμπέρασμα. Καί ἄν ἀκόμη υποτεθεί ὅτι ἡ νέα αυτή διευκρίνιση τῆς δασμολογικῆς κλάσεως 48.21 εφαρμόζεται ἐν προκειμένω (quod non), υπογραμμίζει ἁπλώς, προσδιορίζοντας μία άλλη δασμολογική κλάση γιά τά εἴδη πού προορίζονται, μεταξύ άλλων, γιά χειρουργική χρήση (ἀλλα μή συσκευασμένα γιά τήν λιανική πώληση), ὅτι οἱ δασμολογικές κλάσεις διεμορφώθησαν γιά σκοπούς εμπορικής πολιτικῆς. Ἐν προκειμένω, τό καθοριστικό στοιχείο ήταν προφανώς ἡ διαφορετική συσκευασία γιά τήν χονδρική καί τήν λιανική πώληση καί ὄχι κριτήριο χειρουργικῆς τεχνικῆς, ὅπως ἰσχυρίσθη ἡ 'Επιτροπή κατά τήν ἐπ᾽ ἀκροατηρίου συζήτηση.
      Επομένως, ἀντίθετα πρός τήν πρόταση τῆς Ἐπιτροπῆς στό ερώτημα πού σᾶς υπεβλήθη προτείνω νά ἀπαντήσετε ὡς έξης:
      Ή κλάση 30.04 τοῦ κοινοῦ δασμολογίου πρέπει νά ερμηνευθεί ὑπό τήν έννοια ὅτι οἱ ἀποστειρωμένες ὀθόνες πού χρησιμοποιοῦνται γιά νά καλύπτουν τόν πέριξ τοῦ χειρουργουμένου μέρους κατά τήν χειρουργική επέμβαση χώρο ὅπως οἱ επίδικες στην παρούσα υπόθεση, πρέπει νά θεωρηθοῦν ὡς «εἴδη ἀνάλογα μέ βάμβακες, γάζες ἤ ταινίες, τυποποιημένα γιά την λιανική πώληση πρός σκοπούς χειρουργικούς».
      (
            1
         )	Μετάφραση ἀπό τά ὀλλανδικά.